  Майя Бывальцева 17-тӥ коньывуонэ Удмуртие тыосты шокатӥсь (ИВЛ) интыысь интые нуллымон 50 аппаратъёс вуизы. Со сярысь 20-тӥ коньывуонэ элькунлэн тӧроез Александр Бречалов мерлыко вотэсъёсын меӵак эфирез дыръя вераз. Аппаратъёсты улосвылысь бадӟым ковид-центръёсы келязы: паласькись висёнъёсъя элькун эмъяськонние, Ижкарысь 2, 6, но 8 номеро кар эмъюртъёсы, Дэри ёросысь эмъяськонние. Озьы ик кык аппарат 5 номеро нылпи ваён юртэ вуиз, отын коронавирусэн черлам секытэн кышномуртъёсты куто.  2020-тӥ арын Удмуртие оглом 1 сюрс единица пӧртэм эмтӥрлык вуиз. Ёрос но кар эмъяськонниосы ньыль компьютер томографъёс, тыосты шокатӥсь 100-лэсь трос аппаратъёс, 12 УЗИ аппаратъёс но мукетыз Александр Бречалов, Удмуртилэн тӧроезСолэн верамезъя, Глазкарын кема дыр ӵоже компьютер томографен шугъяськонъёс вал, али тӥяськем тӥрлыкез тупатӥзы ни. Со сяна, Мир ульчаысь 22 номеро юртысь ёроскуспо эмъяськонниын выль томограф пуктыны кабинет дасяло. Дзержинский нимо ульчаысь 1 номеро юртысь эмъяськонниын рентген лэсьтыны цифровой огъет улэ висъетэз тупатъяло. Шуркынмон пумозь Сарапулысь эмъюртэ компьютер томограф басьтозы но пуктозы.  Тегъёс: Тазалык Ижкар Удмуртия эмъяськонниос АлександрБречалов  